Johan Ludvig Emil Dreyer
Store norske leksikon,Realfag,Astronomi,Astronomi,Personer innen astronomi
Johan Ludvig Emil Dreyer var en dansk astronom som hovedsakelig arbeidet innenfor to områder: observasjon og katalogisering av stjernetåker og stjernehoper, og astronomiens historie.
I 1888 utgav Dreyer New General Catalogue of Nebulae and Clusters of Stars, en stjernekatalog med posisjonen til 7840 stjernetåker og stjernehoper. Sammen med to supplementer i 1895 og 1908, er denne katalogen ennå et uunnværlig hjelpemiddel ved alle observatorier.Han redigerte og utgav Tycho Brahes vitenskapelige arbeider og korrespondanse (på latin i 15 store bind), og skrev i 1890 en av de mest kjente bøkene om astronomiens historie, History of the Planetary System from Thales to Kepler (utgitt på nytt i 1953 under tittelen A History of Astronomy from Thales to Kepler).Dreyer var direktør for Armagh Observatory i Nord-Irland i 1882–1916. Les mer i Store norske leksikon stjernekatalog astronomi